Ħolm , Ħrejjef u frejjeġ . . . bċejjeċ kollha jinkitbu . . . Illum , fis- siegħa ta' filgħodu , kont qed nisma' intervista ma' Jim Morrison fuq Radju 101 . Dalgħodu qomt għajjien ħafna , imma xorta mort il- marċ ! JPG ma ġiex , avolja għaddejt għalih . Jien inżbagħt kollni blu . L- ewwel wiċċi , u mbagħad dahri u sidri wkoll ! Il- każini tal- banda , tal- Labour u tan- Nazzjonalisti kollha tefgħulna l- ilma . Il- veru qbiżt u kantajt u ħadt gost ! Filgħaxija ħriġna . Raissa llum veru dejqitni u bgħattha tieħdu f' sormha , għax smajt li lil Elaine għajritha " qaħba . " Imbagħad , biex jiċċajta , Laiviera offenda lil Jean - Paul b' għoxx kemm għandu ! JPG qallu li z- ziju ta' ommu kien għadu kif miet b' " cancer tal- liver " , u Laiviera ħaseb li qallu " cancer tal- liba ! " Jean - Paul sploda u nfexx jgħajjat magħna li aħna " ma nafux x' inhu jiġri " ! Imbagħad offenda lil Laiviera biz- ziju t' ommu u telaq 'l hemm ! ! Kultant ma nafx dan Ġanni . . . Diska tal- ġurnata : Alabama Song – The Doors Folja oħra mid- Djajru Ħabib Ta' Tfajjel Ħalliem Ħin : " Il- ġebla li warrbu l- bennejja saret il- ġebla tax- xewka . " - Kristu ta' Nażaret , ( Mt 21 : 42 ) Id- drittijiet tal- materjal kollu li jidher f' dan il- blogg huma miżmumin mill- awtur . Il- persuni u s- sitwazzjonijiet kollha msemmijin f' dan id- djarju m' humiex immaġinarji . Madankollu l- ismijiet u l- laqmijiet huma mibdula . Il- fehmiet espressi f' dan il- blogg huma ta' l- awtur biss , u jirriflettu biss il- ħsibijiet tiegħu fiż- żmien li kitibhom . Għaldaqstant dawn m' għandhomx ikunu assoċjati mal- ħsibijiet tiegħu tal- mument . Lanqas m' għandhom ikunu assoċjati ma' xi għaqda , skola ta' ħsieb jew istituzzjoni li llum jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .